

[bookmark: _Hlk133303482][bookmark: _GoBack][bookmark: _Hlk152656955][bookmark: _Hlk151110787][bookmark: _Hlk167108165]Precizări ale purtătorului de cuvânt al Universității din București (UB), dr. Bogdan Oprea, cu privire la ocuparea unui spațiu al Universității din București, situat pe Șoseaua Panduri, Sectorul 5 din București, de către un grup de protestatari


[bookmark: _Hlk152656529]Purtătorul de cuvânt al Universității din București (UB), dr. Bogdan Oprea, face următoarele precizări cu privire la ocuparea unui spațiu al Universității din București, situat pe Șoseaua Panduri, Sectorul 5 din București, de către un grup de protestatari: 
(1) În prezent, la Universitatea din București, sunt înmatriculați 2 studenți / studente din Palestina și niciun student  din Statul Israel;
(2) UB are încheiat un singur parteneriat cu o instituție de învățământ superior din Statul Israel, în cadrul Programului Uniunii Europene pentru educație, formare, tineret și sport în Europa, Erasmus+, dintr-un total de 498 de parteneriate Erasmus+, în cadrul căruia se pot desfășura mobilități academice;
(3) Potrivit Cartei UB, Universitatea din București nu poate fi implicată politic, inclusiv în politica externă a României și în politica internă a altor state;
(4) Universitatea din București susține dreptul universal la protest, dar acesta trebuie exercitat cu respectarea legislației naționale și a regulamentelor universitare în vigoare;
(5) Universitatea din București consideră că orice conflicte trebuie să își găsească soluționarea pe cale pașnică.
 
